Diari Oficial de la Generalitat Valenciana


Sumari del DOGV 3515, del 11-06-1999 (1999/5449)

ACORD d'1 de juny de 1999, del Govern Valencià, pel qual s'aprova el finançament d'inversions en la Universitat d'Alacant.
--------------------------------------------------------------------------------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5449


Data del document
:   01-06-1999

Organisme emissor
:   Conselleria d'Economia, Hisenda i Administració Pública

Tipus de document
:   Acord

Descriptors 

:   * Universitat d'Alacant
    * inversió pública
    * universitat
    * finançament

ACORD d'1 de juny de 1999, del Govern Valencià, pel qual s'aprova el finançament d'inversions en la Universitat d'Alacant. [1999/M5449]
  
El Govern Valencià, en la reunió del dia 1 de juny de 1999, adoptà l'acord següent:
  
El Govern Valencià, per Acord de 10 de juliol de 1997, va acordar que a fi de cobrir les noves necessitats d'inversió de les universitats públiques valencianes sorgides des de la formalització del Programa Plurianual per al Finançament del Sistema Públic Universitari Valencià, aprovat pel Govern Valencià el 18 d'abril i 6 de juny de 1995, es negociaria la posada en marxa d'un II Pla de Finançament d'Infraestructures de les universitats.
  
Atés que el procés de negociació no ha conclòs, i davant de la necessitat d'escometre aquells projectes d'inversió que li permeten dotar-se de les infraestructures i equipaments que precisa amb més urgència perquè funcione adequadament, és procedent concretar el compromís per part de la Generalitat Valenciana de finançar les inversions més peremptòries, mentre es concreta el II Pla de Finançament d'Infraestructures de les universitats públiques valencianes.
  
La Universitat d'Alacant ha sol·licitat el finançament de diversos projectes d'inversió dels quals únicament han de ser objecte del present acord aquells en què concórreguen tots els requisits previs necessaris per a la seua immediata execució.
  
Per tot això, a proposta del conseller de Cultura, Educació i Ciència i del conseller d'Economia, Hisenda i Administració Pública, el Govern Valencià
  
ACORDA
  
Primer
  
Aprovar les inversions en infraestructura i equipament que ha d'executar la Universitat d'Alacant, per un import total màxim de 7.427.598.709 de pessetes, d'acord amb la programació que s'indica en l'annex.
  
Segon
  
Autoritzar la Universitat d'Alacant, als efectes establits en l'article 54.3.f) de la Llei Orgànica 11/1983, de 25 d'agost, de Reforma Universitària, per a subscriure els instruments financers que a l'efecte es determine per l'Institut Valencià de Finances per al finançament de les inversions en infraestructures i equipament que s'indiquen en l'annex, sent el pagament del principal, els interessos, comissions i qualsevol altres despeses derivats d'ells, assumits per la Generalitat Valenciana. Les disposicions dels fons provinents del finançament seran autoritzats prèviament per la Conselleria de Cultura, Educació i Ciència, d'acord amb el procediment que a l'efecte s'acorde.
  
Tercer
  
Per raons tècniques, delegar en el conseller de Cultura, Educació i Ciència i en el d'Economia, Hisenda i Administració Pública, per a aprovar de manera conjunta i prèvia els informes preceptius, convenis i acords que s'han de subscriure amb la Universitat d'Alacant, per a determinar el desplegament dels programes d'inversió, el seu règim d'execució i modificació, així com el procediment de disposició de fons provinents dels instruments de finançament, i autoritzar-los perquè, individualment o conjuntament, procedisquen a la firma de l'acord.
  
Quart
  
Autoritzar el conseller de Cultura, Educació i Ciència i el d'Economia, Hisenda i Administració Pública per a, individualment o conjuntament, adoptar acords i disposicions, i subscriure contractes que siguen necessaris per a l'execució del finançament que es determine en els termes establits en el present acord, així com per a delegar la seua firma en relació amb les actuacions, els documents i els contractes citats, amb subjecció i a l'empara de allò que s'ha previst en l'article 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
ANNEX
  
Universitat d'Alacant. Anualitat 1999
  
Ampliació campus 6.925.052.915
  
IV Edifici Escola Politècnica 663.236.118
  
Edifici Òptica 975.530.644
  
Biologia 854.596.106
  
Aulari III 041.374.808
  
CTQ 2 072.056.426
  
Serveis a estudiants 12.042.509
  
Nau petrologia 43.441.658
  
Bestiari 40.893.265
  
Altres infraestructures educatives 975.635.587
  
Urbanització CTQ 112.690.202
  
RAM 662.161.991
  
Reforma Edifici Politècnica I 842.530.621
  
Reforma Edifici Laboratori Mitjans
  
(Taller Imatge) 39.371.898
  
Altres obres RAM 786.602.971
  
Equipaments 8.734.238.065
  
Equipament informàtic
  
Noves tecnologies 750.321.274
  
Rectorat 370.614.276
  
Equipaments diversos 906.622.189
  
Honoraris projectes 868.660.422
  
Honoraris projectes 349.534.343
  
Compra de terrenys 743.570.723
  
Compra de terrenys 919.350.634
  
Total 0.933.443.665
  
València, 1 de juny de 1999
  
El conseller secretari del Govern Valencià,